ບັນດາແພດໝໍ ໄນຈີເຣຍ ໜີໄປເຮັດວຽກຢູ່ຕ່າງປະເທດ ເພື່ອຄ່າຈ້າງທີ່ສູງກວ່າ ແລະ ສະພາບການເຮັດວຽກທີ່ດີກວ່າ
ພວກເຮົາບໍ່ມີວັດຖຸທີ່ພວກເຮົາຕ້ອງການເພື່ອເຮັດວຽກ ສະນັ້ນເຈົ້າ ຈະເຫັນຄົນຕາຍຍ້ອນໂຣກຕ່າງໆທີ່ສາມາດປ້ອງກັນໄດ້. 
ໄນຈີເຣຍ ໄດ້ສູນເສຍແພດໝໍຫຼາຍພັນຄົນໃຫ້ຢູໂຣບ, ອາເມຣິກາເໜືອ ແລະຕາເວັນອອກກາງໃນທຸກໆປີ ຍ້ອນເງິນເດືອນ, ຜົນປະໂຫຍດ ແລະ ສະພາບການເຮັດວຽກທີ່ບໍ່ດີໃນບ້ານຂອງເຂົາເຈົ້າ ບັນດາເຈົ້າໜ້າທີ່ສາທາ ລະນະສຸກໄດ້ສັນຍາທີ່ຈະປັບປຸງການຊົດເຊີຍຄ່າແຮງງານເພື່ອເຮັດໃຫ້ຜູ້ມີຄວາມ ສາມາດທາງການແພດຂອງປະເທດເຊົາໄປເຮັດວຽກຢູ່ປະເທດອື່ນ ແຕ່ດັ່ງທີ່ນັກ ຂ່າວວີໂອເອ ທິໂມຕີ ໂອບີເອຊູ ລາຍງານຈາກນະຄອນອາບູຈາ ນັ້ນມັນອາດ ຈະບໍ່ພຽງພໍເທື່ອ, ເຊິ່ງ ພຸດທະສອນ ມີລາຍງານມາສະເໜີທ່ານໃນອັນດັບຕໍ່ໄປ ພວກເຮົາບໍ່ມີວັດຖຸທີ່ພວກເຮົາຕ້ອງການເພື່ອເຮັດວຽກ ສະນັ້ນເຈົ້າ ຈະເຫັນຄົນຕາຍຍ້ອນໂຣກຕ່າງໆທີ່ສາມາດປ້ອງກັນໄດ້ ທ່ານໝໍຊາວໄນຈີເຣຍ, ທ່ານຈີເອເມຊີ ອີເບ ຈື່ສະພາບການທີ່ບໍ່ດີ ຂອງລະບົບສາທາລະນະສຸກຂອງໄນຈີເຣຍໄດ້ດີ ເວລາທີ່ທ່ານມີຂໍ້ສະເໜີໃຫ້ໄປເຮັດວຽກໃນປະເທດອັງກິດເມື່ອສອງເດືອນທີ່ຜ່ານມາ, ທ່ານກໍໄດ້ຮັບ ເອົາມັນໃນທັນທີ ດຣ ຈີເອເມຊີ ອີເບ ໄດ້ກ່າວວ່າ: “ຂ້າພະເຈົ້າໄດ້ໜີອອກມາຍ້ອນຂ້າພະເຈົ້າອຶດອັດໃຈ ຂ້າພະເຈົ້າໄດ້ເຮັດວຽກ ໃນບ່ອນທີ່ຂ້າພະເຈົ້າໄດ້ເຮັດໃນສະພາບແວດລ້ອມທີ່ວ່າ ການເຮັດວຽກຂອງ ຂ້າພະເຈົ້າໃນສີ່ເດືອນທຳອິດຂ້າພະເຈົ້າບໍ່ໄດ້ຮັບຈເງິນເດືອນເລີຍ ແລະ ໃນສີ່ເດືອນທີ່ວ່ານີ້ ຂ້າພະເຈົ້າຕ້ອງໄດ້ຈ່າຍຄ່າຕ່າງໆ, ຄວາມຮັບຜິດຊອບ ທັງຫຼາຍທີ່ຕ້ອງໄດ້ເຮັດ, ຂ້າພະເຈົ້າຕ້ອງໄດ້ໄປເຮັດວຽກທຸກມື້ ” ດຣ ອີເບ ແມ່ນນຶ່ງໃນທ່ານໝໍປະມານ 2 ພັນຄົນທີ່ໄນຈີເຣຍ ໄດ້ສູນເສຍໄປ ໃນທຸກປີຕໍ່ວຽກງານທີ່ໄດ້ຄ່າຈ້າງດີກວ່າໃນຕ່າງປະເທດ, ອີງຕາມສະມາ ຄົມການແພດແຫ່ງຊາດຂອງປະເທດນັ້ນ ປະເທດຕ່າງໆຄື ອັງກິດ, ສະຫະລັດ, ຊາອຸດີ ອາຣາເບຍ, ແລະການາດາ ແມ່ນຈຸດໝາຍປາຍທາງຕົ້ນຕໍ ສະມາຄົມດັ່ງກ່າວເວົ້າວ່າ ການໃຫ້ເງິນທຶນທີ່ບໍ່ພຽງພໍ, ການນັດຢຸດງານ ກ່ຽວກັບຄ່າຈ້າງຢ່າງເປັນປະຈຳ ແລະ ນະໂຍບາຍລັດຖະບານທີ່ບໍ່ເອື້ອ ອຳນວຍໃຫ້ຂະແໜງສາທາລະນະສຸກ ແມ່ນສາເຫດທີ່ເຮັດໃຫ້ຜູ້ມີຄວາມສາມາດ ທາງການແພດໄປເຮັດວຽກຢູ່ປະເທດອື່ນ ເງິນບໍ່ແມ່ນປັດໃຈຫຼັກພຽງອັນດຽວທີ່ເຮັດໃຫ້ຜູ້ຊ່ຽວຊານດ້ານການແພດໄປ ຕ່າງປະເທດ, ດັ່ງທີ່ຜູ້ຊ່ຽວຊານດ້ານການວັດແທກສາຍຕາໄນຈີເຣຍ, ທ່ານ ອີເຟອານີ ອູເກັນຢີ ອະທິບາຍໃຫ້ຟັງ ທ່ານ ອີເຟອານີ ກ່າວວ່າ: “ຂ້າພະເຈົ້າຢາກເຮັດວຽກໃນສິ່ງແວດລ້ອມທີ່ຂ້າພະເຈົ້າມີເຄື່ອງມືກວດໂຣກທຸກ ຢ່າງໃຫ້ຂ້າພະເຈົ້າໃຊ້ ” ຄວາມຂັດແຍ້ງກ່ຽວກັບຄ່າຈ້າງລະຫວ່າງລັດຖະບານກັບແພດໝໍແມ່ນມີ ສືບຕໍ່ມາຫຼາຍປີ ແລະ ໄດ້ນຳໄປສູ່ການນັດຢຸດງານ ເຊິ່ງຄັ້ງຫຼ້າສຸດແມ່ນການ ນັດຢຸດງານຢູ່ສະມາຄົມແພດໝໍຝຶກຫັດແຫ່ງຊາດ, ທີ່ໄດ້ຢຸດງານຊົ່ວຄາວ ໃນຕົ້ນເດືອນນີ້ ຫຼັງຈາກເຂົ້າເຈົ້າໄດ້ເລີ່ມເຮັດວຽກສອງເດືອນກວ່າ ສະມາຄົມການແພດຂອງໄນຈີເຣຍ ໄດ້ຖິ້ມໂທດໃສ່ການຍົກຍ້າຍຖິ່ນຖານ ສຳລັບອັດຕາການປິ່ນປົວຂອງໝໍຕໍ່ຈຳນວນຄົນໄຂ້ທີ່ຫຼຸດລົງຂອງໄນຈີເຣຍ ແຕ່ແພດໝໍບາງຄົນຄືທ່ານ ເບຼສຊິງ ອົກວູບໍ ໄດ້ປະຕິເສດທີ່ຈະໜີ ດຣ ເບຼສຊິງ ອົກວູບໍ ກ່າວວ່າ: “ຂ້າພະເຈົ້າມີໂອກາດຫຼາຍຄັ້ງທີ່ຈະເຮັດວຽກຢູ່ຕ່າງປະເທດ ແຕ່ຂ້າພະເຈົ້າ ເລືອກທີ່ຈະເສີມສ້າງປະສິດທິພາບໃຫ້ປະເທດຂອງຂ້າພະເຈົ້າ ແລະ ຂະແໜງສາທາລະນະສຸກ ” ເດືອນນີ້, ບັນດາເຈົ້າໜ້າທີ່ ໄນຈີເຣຍ ໄດ້ສັນຍາທີ່ຈະເພີ່ມຄ່າຈ້າງໃນຄວາມພະ ຍາຍາມທີ່ຈະຮັກສາບັນດາແພດໝໍໄວ້ ແຕ່ຜູ້ຊ່ຽວຊານດ້ານການແພດ ທ່ານ ເອຈິເກ ອໍຈີ ກ່າວວ່າ ວິທີການທີ່ກວ້າງ ກວ່າແມ່ນມີຄວາມຈຳເປັນເພື່ອຮັບປະກັນວ່າບັນດາແພດໝໍໄນຈີເຣຍຈະຢູ່ໃນ ປະເທດຂອງເຂົາເຈົ້າ ດຣ ເອຈິເກ ອໍຈີ ກ່າວວ່າ “ລະບົບປິ່ນປົວສຸຂະພາບຂອງພວກເຮົາແມ່ນຊຸດໂຊມຫຼາຍ ເຊິ່ງພວກເຮົາ ຕ້ອງການັແຫຼ່ງຊັບພະຍາກອນຢ່າງຫຼວງຫຼາຍ, ແລະ ພວກເຮົາຕ້ອງໃຊ້ຄວາມ ໂປ່ງໃສ ແລະ ຄວາມຮັບຜິດຊອບຢ່າງຫຼວງຫຼາຍໃຫ້ເປັນປະໂຫຍດ ແມ່ນ ກະທັ້ງທີ່ພວກເຮົາຢາກເຮັດພຽງໜ້ອຍດຽວກໍຕາມ ” ຕາບໃດຫາກຍັງບໍ່ທັນເຮັດແນວນັ້ນ ບັນດາຜູ້ຊ່ຽວຊານດ້ານສາທາລະນະສຸກ ຂອງໄນຈີເຣຍ ຫຼາຍພັນຄົນຈະສືບຕໍ່ພະຍາຍາມຊອກຫາວຽກຢູ່ຕ່າງປະເທດ